Dubatai

Dubatai (, iš  'baltieji tiurbanai') – Italijos karalystės Karališkojo kolonijinių pajėgų korpuso () nereguliariosios pajėgos Italijos Somalilande nuo 1924 m. iki 1941 m.

 Kilmė ir pareigos 
Dubatai buvo vietiniai kareiviai, kilę Italijos Somalilande, tarnavę Italijos kariuomenėje.Stephanie Hom Cary, Destination Italy: Tourism, colonialism, and the modern Italian nation-state, 1861–1947, (ProQuest: 2007), p.264.
Pirmasis dubatų dalinys buvo suformuotas 1924 m. liepą, jo vadas buvo pulkininkas Bechi. Jie daugiausia buvo lengvieji pėstininkai ir užsitarnavo efektyvių kovotojų reputaciją.Philip S. Jowett, Stephen Andrew, The Italian Army 1940-45: Africa 1940-43, Volume 2, (Osprey Publishing: 2001), p.7. Dubatų daliniai buvo geriau treniruoti ir ginkluoti, nei gentinės bandos, kurios veikė kaip Italijos valdžios Somalyje ir kitose Italijos kolonijose pagalbinė kariuomenė.

Dubatai būdavo dislokuoti palei Britų Somalilando, Etiopijos ir Rytų Afrikos protektorato sienas. Dubatų kupranugarių kavalerijos padaliniai vykdydavo patruliavimo užduotis.

 Apranga ir ginkluotė 
Nuo pradžios dubatai vilkėdavo baltas futa (tradicinis somalių sarongo stiliaus drabužis).page 25, Piero Crociani, "Le Uniformi dell’A.O.I (Somalia 1889–1941), la Roccia 1980 Kaip galvos apdangalus dėvėdavo turbanus (dub).Luigi Frusci, In Somalia sul fronte meridionale, (L. Cappelli, 1936), p.31. Pagal baltus turbanus pavadinti ir patys kareiviai.

Somaliai puskarininkiai išsiskirdavo žaliais, raudonais ar juodais rankosaičiais bei spurgais, spalva rodydavo laipsnį. 1935–1936 m. buvo priimta chaki spalvos uniformos variantas.Elioe Vittorio, tavola XXVI „Atlante delle Uniformi Militari – militarie italiane del 1934 ad oggi“, Grafica Editoiale 1984

Visi dubatų karininkai būdavo italai. Jie paprastai būdavo perkelti iš šešių Karališkojo kolonijinių pajėgų korpuso reguliariųjų arabų ir somalių batalionų., kuriems karius komplektuodavo iš šių dienų Somalio ir Jemeno teritorijų.pages 12-13, Piero Crociani, "Le Uniformi dell’A.O.I (Somalia 1889–1941), la Roccia 1980

Dubatai būdavo ginkluoti Mannlicher M1895 šautuvais ir lenktais tradiciniais somalių durklais belavomis.

 Kampanijos 
1925–1927 m. 3 tūkst. dubatų dalyvavo Sultanatų kampanijoje, t. y., okupuojant Hobjos ir Madžyrtyno sultanatus. 1927 m. antrą pusę dubatai buvo panaudoti reidams į Etiopijos teritoriją, kur telkėsi klano kovotojai iš buvusio Madžyrtyno sultanato. Ireguliariųjų dubatų panaudojimas leido italams išvengti diplomatinių komplikacijų su Etiopija.Piero Crociani, "Le Uniformi dell’A.O.I (Somalia 1889–1941), pages 24-25 la Roccia 1980

Pradžioje dubatų buvo 4 bandos, o Italijos invazijos į Etiopiją metu 1935 m. jų skaičius buvo padidintas iki 10 bandų. 1934 m. gruodžio 5 d. įvyko susidūrimas tarp dubatų padalinio, užėmusio Walwal oazę Ogadene, ir Etiopijos pajėgų, lydėjusių pasienio komisiją. Šis susidūrimas tapo pretekstu vėliau prasidėjusiam Antrajam Italijos-Etiopijos karui. 1936 m. Etiopijos užkariavime dalyvavo beveik 20 tūkst. dubatų ir kitų ireguliarų.Dubats in 1936 Ethiopia conquest (original video in Italian) 

Okupavus Etiopiją dubatai buvo perdislokuoti į Ogadeno dykumą ir palei Prancūzijos Somalilando bei Britų Somalilando sienas. Vėliau jie kovojo prieš Hararo partizanus.

Prieš Italijai įsitraukiant į Antrąjį pasaulinį karą dubatai buvo reorganizuoti, jie buvo glaudžiai integruoti su Karališkojo kolonijinių pajėgų korpuso reguliariaisiais Somalio daliniais. 1-oji dubatų grupė vėliau kariavo generolo Carlo De Simone kolonoje sėkmingame Italijos įsiveržime į Britų Somalilandą 1940 m. rugpjūtį. Dubatai dalyvavo puolant britų koloniją Keniją bei užimant Moyale miestą.Attack of Dubats in Kenya (original video in Italian) 

1941 m. Rytų Afrikos kampanijoje dubatai kariavo Pjetro Gadzeros armijų grupėje. 1941 m. britams užėmus Italijos Somalilandą dubatų daliniai buvo išformuoti.

 Šaltiniai 

Kategorija:Italijos kolonijinės pajėgos